**EGYÜTTMŰKÖDÉSI MEGÁLLAPODÁS**

**a módosítással egységes szerkezetben**

amely létrejött egyrészről:

**Szombathely Megyei Jogú Város Önkormányzata**(9700 Szombathely, Kossuth Lajos u. 1-3.) képviseletében eljár: Dr. Puskás Tivadar polgármester (a továbbiakban: Önkormányzat),

másrészről:

**Eötvös Loránd Tudományegyetem** (1053 Budapest, Egyetem tér 1-3.) képviseletében eljár: Dr. Mezey Barna rektor megbízásából Dr. Szabó M. Gyula igazgató ELTE Gothard Asztrofizikai Obszervatórium és Multidiszciplináris Kutatóközpont (a továbbiakban: ELTE),

együttesen: Szerződő felek

között, az alulírott helyen és napon az alábbi feltételekkel.

**1.**

**Előzmények**

* 1. Szerződő felek megállapítják, hogy a PM. 54.379/1978. X. sz., a KM 30011-78 és az OM 48.200/1978. sz. engedélyezési okiratai alapjánaz ELTE 1978. július 1-jei fordulónap hatályával átvette a Vas Megyei Múzeumok Igazgatósága szervezetébe tartozó Gothard Asztrofizikai Obszervatóriumot.
  2. A Szerződő felek egyetértésüket fejezik ki, hogy az ELTE szenátusának 2012. június 1-i határozatával Multidiszciplináris Kutatóközpont rangjára emelt Gothard Asztrofizikai Obszervatórium (a továbbiakban: ELTE GAO MKK) az új működési formában mintaszerű hatékonysággal illeszkedett be az EU keretén belül működő kutatási-oktatási-közművelődési intézmény-rendszerbe, és úttörő szerepet játszik a nyugat-dunántúli régió közművelődési szervezeteinek, az ELTE tudásbázisának és a Magyar Tudományos Akadémia kutatóintézeti hátterének együttműködésében. Infrastruktúrája és humánerőforrása révén az intézmény Nyugat-Magyarország mértékadó, nemzetközi hírnévnek örvendő kutatóintézetévé vált. Az Obszervatórium sikeresen valósítja meg azt a kutatóegyetemi törekvést, hogy az ELTE mint egyetemi tudásbázis a nyugat-magyarországi térségben is magas szinten képviselje a természettudományos oktatás és kutatás ügyét.
  3. A Szerződő felek megállapítják, hogy az ELTE GAO MKK-ban oktatják az ELTE természettudományos alap- és mesterképzésének kurzusait, minősített kutatói az ELTE TTK Fizika Doktori Iskola akkreditált témavezetőiként szombathelyi lokációval doktori képzést folytatnak.
  4. A Szerződő felek egyetértenek abban, hogy a régiónak létszüksége a felsőoktatási és tudományos szempontok szerinti intenzív fejlesztés. A világviszonylatban is párját ritkító tudományos örökségben gyökerező obszervatóriumot az ELTE 21. századi követelményeknek megfelelő tudományos kutató-oktató intézménnyé fejlesztette. Az ELTE GAO MKK a természettudományok területén szükséges széles-spektrumú oktatás-nevelés és kutatás katalizátora, kristályosodási magja. A természettudományi szakok zömén kevés a hallgató, ugyanakkor a természettudományi területeken krónikus munkaerőhiány lépett fel. Jogos a követelés, hogy az egyetemek, főiskolák a tudásalapú gazdaságban/gazdasági alkalmazásokban felhasználható tudást adjanak a hallgatóknak.
  5. A Szerződő felek kinyilvánítják, hogy az ELTE GAO MKK Szombathely Megyei Jogú Város tudományos életének mértékadó szereplője, a szombathelyi természettudományos oktatói-kutatói utánpótlás képzőhelye. Az Önkormányzat ezért kiemelten fontosnak tartja, hogy egyetemi városként hozzájáruljon az ELTE GAO MKK-n folyó képzések magas színvonalának megőrzéséhez, hogy támogassa és előmozdítsa a Szombathely város gazdasági érdekeivel és céljaival összhangban lévő széles spektrumú természettudományi PhD képzés megvalósítását. A szerződő felek jelen megállapodással deklarált stratégiai célja és érdeke, hogy feladataik hatékonyabb ellátása érdekében az immár évszázados múlttal bíró kapcsolatukat megerősítsék, és az ELTE hatékonyan járuljon hozzá Szombathely és térsége gazdasági fejlődéséhez.

Szerződő felek az alábbiakban megfogalmazott közös célok megvalósítása szolgálatában, a kölcsönös érdekeken alapuló partnerség elvei mentén, az alábbi területeken működnek együtt.

**2.**

**Az ELTE vállalja**

* 1. Az ELTE 220-01/3/1978 sz. és az 1978. július 1-én kelt átadás-átvételi dokumentumok szellemében az ELTE az eddigiekhez hasonlóan biztosítja az intézmény működéséhez és fejlődéséhez szükséges infrastrukturális bázist. Garantálja a kutatói és oktatói állománynak a minőségi felsőoktatás és a nemzetközi kutatások követelményei által megkívánt színvonalát. Garantálja az intézmény aktív részvételét a régió tudományos közéletében és tehetséggondozásában. Garantálja az együttműködést akadémiai kutatóintézetekkel, és az egyetemi illetve az akadémiai minősítési eljárásokban való közreműködést.
  2. Szombathely város gazdasági érdekeivel és tudományos-oktatási céljaival összhangban lévő stratégiai döntésével az ELTE 2012. június 1-től a térség regionális egyetemi kutatásait összefogó bázisaként működteti az ELTE Gothard Asztrofizikai Obszervatórium és Multidiszciplináris Kutatóközpontot. Az ELTE vállalja, hogy az egyetemi tudásbázis alapján a régiós műszaki-tudományos és oktatási fejlesztések igényeinek megfelelő kutatócsoportokat is szervez, melyekben integrálja a helyben már meglévő humán erőforrásokat. **Előzőek érdekében az ELTE vállalja, hogy a 2016-2021. közötti időszakban**

1. **a vonatkozó jogszabályoknak és egyetemi előírásoknak megfelelően – a 3.1. pontban szereplő támogatás terhére – 2 főt alkalmaz az ELTE GAO MKK-ban;**
2. **saját forrásból fenntartja az Önkormányzat és az ELTE között fennállt megállapodáshoz kapcsolódó infrastrukturális és személyi fejlesztéseket;**
3. **biztosítja az ELTE GAO MKK fenntartásának és rendeltetés szerinti működtetésének fedezetét;**
4. **Az ELTE társadalmi küldetésének megfelelően vállalja, hogy az ELTE GAO MKK tevékenységébe a helyi oktatási, tudományos, és gazdasági igényeket magas szinten integrálja;**
5. **az ELTE GAO MKK (Konzorciumi együttműködési megállapodás, támogatásban részesített projekt megvalósítására) írtak szerint „Támogatásban nem részesülő” tagként[[1]](#footnote-1) vesz rész a NYDOP-2007-2.2.1/C komplex fejlesztési projektben;**
6. **változatlan színvonalon fenntartja az ELTE GAO MKK keretei között megvalósult „Ég és Föld vonzásában – A természet titkai” projekt kulturális, közművelődési és tudományos tevékenységét;**
7. **A Klebelsberg Intézményfenntartó Központtal együttműködésben elősegíti, hogy minden szombathelyi iskolás diáknak lehetősége legyen látogatást tenni az ELTE GAO MKK-ban; továbbá középiskolás diákok nyári önkéntes munkájának szervezését és vezetését ellátja;**
8. **Az ELTE GAO MKK-t országosan ismert, nyitott, attraktív tudományos műhelyként üzemelteti, amelynek tevékenysége jelentősen hozzájárul Szombathely arculatához és a város által képviselt értékekhez.**

**Az ELTE által a 2016-2020. időszakban megvalósításra kerülő részletes programot a megállapodás melléklete tartalmazza.**

* 1. Az ELTE vállalja, hogy az ELTE GAO MKK-ban az Önkormányzat által elindított "Szombathely visszavár" elnevezésű felsőoktatási ösztöndíjprogram szellemében szombathelyi kötődésre nevel, minden eszközzel segíti a város tudományos és kulturális életébe való beilleszkedést, elősegítve ezzel Szombathely természettudományos szakember-utánpótlását.
  2. Az ELTE vállalja, hogy lehetősége szerint kitágítja a szigorúan vett tudományos kereteket és közművelődési, oktatási, ismeretterjesztési programok megvalósításával a felsőoktatásban és az akadémiai szférában zajló tudományos munka eredményeinek széleskörű megismertetését végzi.
  3. Az 1881-ben alapított *„Herényi Astrophysikai Observatorium”*hazánk egyetlen olyan csillagászati intézménye, amely az alapítása helyén napjainkban is nemzetközi szintű tudományos munkát folytat. A Gothard fivérek tudományos-technikai öröksége Szombathely városának tudománytörténeti értéke. Az ELTE vállalja, hogy a Gothard féle műszereket és eszközöket bemutató, „Gothard Tudomány- és Technikatörténeti Állandó Kiállítás” –t (működési engedély száma: Mk/d/8- 1978.) fenntartja, fejleszti és üzemelteti, a Gothard fivérek tudományos és technikai hagyatékát méltóképpen gondozza, annak közművelődési célra való felhasználását biztosítja.

**3.**

**Az Önkormányzat vállalja**

* 1. Az Önkormányzat kinyilvánítja, hogy az ELTE által biztosított graduális és posztgraduális képzések tényleges forrását képezik a város természettudományos szakember-utánpótlásának. Az Önkormányzat egyetért azzal, hogy a Multidiszciplináris Kutatóközpont keretei között végzett felsőfokú képzés és kutatómunka stratégiai tényezője a térség oktatási és tudományos fejlődésének, katalizálja a reálszféra igénye szerinti, az iparban is felhasználható tudást közvetítő folyamatokat. Az Önkormányzat ~~ezért vállalja, hogy~~ **a 2.2. pontban szereplő tevékenységek, programok megvalósítása érdekében vállalja, hogy a 2016- 2020. közötti időszakban, öt éven át évi 20 millió Ft támogatást biztosít az ELTE részére. Az Önkormányzat a támogatás összegét külön szerződés alapján, minden év március 31. napjáig utalja át az ELTE 10032000-01426201-00000000 számú számlájára**. **Együttműködő Felek megállapodnak abban, hogy a 2016. évi támogatás átutalása az együttműködési megállapodás aláírását követő 30 napon belül történik.** ~~évi költségvetésének tervezésekor megvizsgálja a 2.2 pontban körülírt Multidiszciplináris Kutatócsoportok pénzügyi támogatásának lehetőségét.~~
  2. Az Önkormányzat vállalja, hogy stratégiai partnereivel megismerteti az ELTE Multidiszciplináris Kutatóintézeti státuszát, mely szerint az ELTE portfóliójában szereplő képzések és kutatások bázisán, a Szombathely Megyei Jogú Város és partnereinek szempontjából fontos diszciplinák területén, többoldalú együttműködések keretében működtetett kutatócsoportokat lehet szervezni.
  3. Az Önkormányzat vállalja, hogy a mindenkor hatályos lakásrendeletében meghatározottak szerint bérlakást biztosít az ELTE számára a magas szintű egyetemi képzéshez szükséges szakemberek lakhatásának biztosítása érdekében.

**4.**

**Közös vállalások**

* 1. Szerződő felek kölcsönösen együttműködnek a régió tudományos utánpótlásához és közvetve a munkaerőpiac elvárásaihoz igazodó képzésekhez szükséges feltételek megteremtése érdekében.
  2. Szerződő felek megállapodnak abban, hogy szükség szerint konzultálnak az aktuális feladatokról és kérdésekről. Az együttműködés tapasztalatairól, eredményeiről az ELTE minden év február utolsó napjáig írásbeli ~~tájékoztatót~~ **beszámolót** készít, amelyet az Önkormányzat Közgyűlése a tárgyév március havi ülésén megtárgyal.

**5.**

**Egyéb rendelkezések**

5.1. Jelen megállapodást a szerződő felek 2013. október 1. napjától határozatlan időtartamra kötik azzal, hogy a megállapodás módosítását bármelyik fél kezdeményezheti. A megállapodás módosítására előzetes egyeztetést követően, mindkét fél egyetértése esetén kerülhet sor. **A Közgyűlés …/2016. (IV.20.) Kgy. számú határozatával jóváhagyott módosításban foglalt kötelezettségeket a Felek 2016. május 1. napjával tekintik magukra nézve kötelezőnek.**

1. Szerződő felek megállapodnak abban, hogy minden év március 31. napjáig felülvizsgálják az együttműködési megállapodásban foglaltakat, és az Önkormányzat költségvetési lehetőségeire is figyelemmel az együttműködés kiterjesztésének lehetőségeit.
2. **Felek megállapodnak abban, hogy az ELTE a 3.1. pontban biztosított támogatásról az 4.2. pont szerinti beszámoló keretében, annak részeként számol el.**

5.~~4~~.Szerződő felek jelen megállapodás teljesítése során egymással együttműködnek.

5.5.Szerződő felek megállapodnak abban, hogy jelen megállapodást bármelyik fél, indokolás nélkül, 3 hónapos felmondási idővel, év végével írásban mondhatja fel.

5.6. A jelen megállapodás hatálya nem terjed ki a Szerződő felek közötti több évtizedes gyümölcsöző munkakapcsolaton alapuló, egyedi elbírálás szerint nyújtható támogatásokra. A jelen megállapodás esetleges megszűnése a kölcsönös előnyökön alapuló együttműködés gyakorlatát semmilyen formában nem érinti.

**6.**

**Záró rendelkezések**

6.1. A jelen megállapodás szerint szükséges valamennyi nyilatkozatot a Szerződő felek írásban (postai vagy elektronikus úton közölve) kötelesek megtenni. A szerződésszegéssel, illetve a megállapodás megszűnésével kapcsolatos nyilatkozatok kizárólag postai úton kézbesíthetők. A jelen megállapodással kapcsolatos írásbeli nyilatkozatok akkor is szabályszerűen közöltnek tekintendők, ha a címzett az átvételt megtagadta, vagy a küldeményt nem vette át. Ilyen esetben a kézbesítés időpontja az átvétel megtagadásának napja, illetve a kézbesítés eredménytelen megkísérléséről szóló postai jelentés napja.

6.2. A Szerződő felek a vitás, sérelmes ügyeiket, jóindulatot és jóakaratot tanúsítva egymás iránt, békés úton kísérlik meg rendezni.

6.3. A Szerződő felek a jelen megállapodás és az annak alapján az együttműködés egyes területeire megkötött külön megállapodások létrehozása és teljesítése kapcsán tudomásukra jutott adatokat üzleti titokként kötelesek kezelni:

6.3.1. A Szerződő felek kötelezik magukat arra, hogy védik és őrzik a jelen megállapodás teljesítése során tudomásukra jutott adatokat, információkat, dokumentumokat, és minden erőfeszítést megtesznek annak érdekében, hogy azok megfelelő védelmét biztosítsák.

6.3.2. Amennyiben a megállapodás teljesítése során bármelyik fél minősített adatokba nyer betekintést, vagy azok birtokába jut, köteles az információs önrendelkezési jogról és az információszabadságról szóló 2011. évi CXII. törvényben foglaltaknak megfelelően eljárni.

6.3.3. Nem minősül üzleti titoknak az állami költségvetés felhasználásával kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekből elrendeli. A nyilvánosságra hozatal azonban nem eredményezheti az olyan adatokhoz − így különösen a technológiai eljárásokra, a műszaki megoldásokra, a gyártási folyamatokra, a munkaszervezési és logisztikai módszerekre, továbbá a know-how-ra vonatkozó adatokhoz − való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve, hogy ez nem akadályozza meg a közérdekből nyilvános adat megismerésének lehetőségét.

6.3.4. A Szerződő felek tudomással bírnak arról, hogy az Állami Számvevőszék vizsgálhatja az államháztartás alrendszereiből finanszírozott beszerzéseket és az államháztartás alrendszereinek vagyonát érintő szerződéseket az Egyetemnél, valamint azoknál a szerződő feleknél, akik, illetve amelyek a megállapodás teljesítéséért felelősek, továbbá a megállapodás teljesítésében közreműködő valamennyi gazdálkodó szervezetnél.

6.3.5. A Szerződő felek tudomással bírnak arról, hogy a jelen Megállapodás és az annak alapján az együttműködés egyes területeire esetlegesen megkötött külön megállapodások lényeges tartalmáról szóló tájékoztatást, illetve a nyilvánosságra hozatalt az Egyetem az üzleti titokra hivatkozással sem tagadhatja meg az információs önrendelkezési jogról és az információszabadságról szóló 2011. évi CXII. törvény 26. § (1) bekezdésében, 32. §-ban és 33. § (1) bekezdésében, valamint 1. melléklete III. 4. pontjában írtak alapján.

6.3.6. A Szerződő felek felelősséggel tartoznak minden olyan kárért, amely a 6.3. pontban körülírt adatkezelési, titoktartási kötelezettségük megszegéséből származik.

6.4. Jelen megállapodásban nem szabályozott kérdésekben a Ptk. és az egyéb hatályos jogszabályok rendelkezései az irányadók.

6.5. Szerződő felek a megállapodást egybehangzóan értelmezték, és mint akaratukkal mindenben egyezőt, jóváhagyólag írták alá.

6.6. Jelen megállapodás 4 példányban készült és **7** számozott oldalt tartalmaz.

**Szombathely, 2016.**

|  |  |
| --- | --- |
| **………………………………….**  **Dr. Puskás Tivadar** | **………………………………..**  **Dr Mezey Barna** |
| **Szombathely Megyei Jogú Város polgármestere** | **Eötvös Loránd Tudományegyetem**  **rektora** |
|  |  |
| **……………………………………**  **Dr. Scheuer Gyula**  **Eötvös Loránd Tudományegyetem**  **kancellár**  **……………………………………**  **Dr. Szabó M. Gyula** | |
| **ELTE Gothard Asztrofizikai Obszervatórium**  **és Multidiszciplináris Kutatóközpont**  **igazgatója** | |
|  | |

Záradék:

Jelen együttműködési megállapodást Szombathely Megyei Jogú Város Közgyűlése a 446/2013. (IX.26.) Kgy. számú határozatával hagyta jóvá, **és a …/2016. (IV.20.) Kgy. számú határozatával módosította.**

1. „A támogatásban nem részesülő konzorciumi partnerek a projekt eredményeiből közvetetten részesednek. A túraútvonalon az élményelemeket és minőségi szolgáltatásokat részben ők biztosítják, ezért a turisztikai marketingben hatékonyan részt vesznek a projekt fejlesztését és megvalósítását ezért szakmai közreműködéssel segítik. A szakmai konzorciumi partnerek szerepe elengedhetetlen a projekt operatív programhoz illeszkedő céljainak megvalósulása valamint a projekt fenntarthatósága szempontjából.” Az ELTE a megállapodás szellemében 2007-től folyamatosan végezte azokat az infrastrukturális fejlesztéseket (mintegy 40 MFt költséggel) amelyek a pályázatban megfogalmazott célok értelmében a szakmai konzorciumi partnerek feladatainak magas szintű ellátásához nélkülözhetetlenek. [↑](#footnote-ref-1)